Svmer wunne (Mit originalen Lettern)
Svmer wunne
nig dem ſvͤſſen meiien
dvr ſin kleiden
wan er birt vns mange blv̊t·
rote roſen
vol var die gleiien·
vn̄ vf heiden
manger leije· wunne frůt
da bi ſen ich nach der loſen·
dv́ mir liebet ſam dv́ ſvnne
dem ſi wunneklichē tv̊t·

Dv́ vil gůte
ſecht dv́ heiſſet fine·
wol den ǒgen
da ſi ſich zeſehenne bot·
ſvͤſſe loͤne
in ir h̾zen ſchrine·
treit ſi tǒgen
die ſint gůt fv́r ſênde not·
ich was der ſi ſach ſo ſchone
da vō wart mir wol zemůte·
ich ſach ſi vúr roſen rot·

Svͤſſe minne
ia dvrch dine gvͤte·
wart an wiben
wibes name nie ſo gůt·
ia ſi h̾ze
kan fv́r meijen blvͤte
leit vertriben·
dem ſis minneklichen tůt·
vs rotem munde ſinne
froͤwet mich ein kv́ſſen mere·
bas dan aldes meijen blv̊t·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse